Kollár, Boris, poslanec NR SR (2017-05-17):
Ďakujem pekne, pán predsedajúci. Ja by som začal takým výpočtom pár tvrdení pána Roberta Fica. Dvadsiateho piateho 2. 2017. „Ak bude vznesené obvinenie proti Bašternákovi, Fico sa odsťahuje z komplexu Bonaparte. ´Akonáhle bude toto vznesené obvinenie, pochopím, že tam v tom komplexe nemám čo robiť a nemôžem tam zostať.´ Robert Fico sa do Bašternákovho komplexu Bonaparte nasťahoval v roku 2012, už vtedy sa o tomto bývaní vyjadroval ako o dočasnom riešení. Dvadsiateho piateho februára februára 2017, teda rok po prevalení kauzy Bašternák a jej eskalácii v médiách, Fico v Sobotných dialógoch pripustil, že sa z komplexu odsťahuje hneď ako bude voči podnikateľovi vznesené obvinenie. To sa stalo 21. marca 2017.“ Opäť tam, opäť nás oklamal a býva tam ďalej. Dvadsiateho, pardon, 7. 12. 2007. Odvolanie ministra pri náznaku korupcie a klientelizmu. Predseda vlády Robert Fico sa na straníckom sneme v roku 2007 nechal počuť, že odvolá členov vlády podozrivých z korupcie. „Do troch minút odvolám každého člena vlády, u ktorého sa ukáže iba náznak korupcie a klientelizmu. Ak nás nezožerie špina a korupcia, neexistuje, aby sme neuspeli v budúcich voľbách.“ Opäť klamal. Trinásteho 7. 2007. Robert Fico: diaľnica z Bratislavy do Košíc do roku 2010. „Podľa údajov Národnej diaľničnej spoločnosti sa medzi Bratislavou a Košicami buduje takmer 59 km diaľnic, v tom čase ďalších 150 je vo fáze prípravy. ´My máme vládny záväzok, ak ho nesplníme, potom vyvodíme politickú zodpovednosť,´ povedal premiér.“ Vyvodil? Akú? Opäť klamal. Najviac pracovných miest má vzniknúť v okrese Vranov nad Topľou. Vranov nad Topľou, 30. augusta, TASR. „Hlavnými témami dnešného výjazdového rokovania vlády, ktorá vo Vranove nad Topľou schválila akčný plán rozvoja okresu, bolo i podnikanie, tvorba pracovných miest, vzdelávanie, ale aj podpora cestného ruchu. ´Zisťujeme tu, že tu je veľký podiel dlhodobo nezamestnaných,´ uviedol premiér na tlačovej konferencii.“ Do dnešného dňa, sľúbil tam 123 miliónov, do dnešného dňa ani ťuk. Opäť klamal. Dotácia na rekonštrukciu vysokoškolských internátov, 5. 12. 2015. „Strana SMER – SD 5. decembra 2015 predstavila svoj tretí sociálny balík s 15 opatreniami. Medzi tieto opatrenia patrí aj sľub o vyčlenení finančného príspevku na rekonštrukciu vysokoškolských internátov. Podľa stránky strany SMER – SD, ak bude strana súčasťou vlády, garantuje vyčlenenie 50 mil. eur na rekonštrukciu vysokoškolských internátov. Zabezpečí obnovu 10-tisíc ubytovacích miest a výrazne zníži počet odmietnutých žiadostí. Zároveň sa vyčlení 25 mil. eur ako príspevok na ubytovanie pre vysokoškolských študentov vo výške niekoľko desiatok eur mesačne.“ Rok po voľbách situácia na vysokoškolských internátoch nezmenená. Čuduj sa svete, opäť klamal. Národný futbalový štadión do roku 2016. Vyslovil to 8. 4. 2012. Opäť klamal. Toto je krásny prísľub, 6. 4. 2009, Ficov odchod z politiky do roku 2014. „Sľub o Ficovom odchode z politiky odznel na tlačovej konferencii 6. apríla 2009 ako reakcia na domnienky iných politikov, ktorí predpokladali jeho kandidatúru na prezidenta SR. Robert Fico je neustále v politike, pôsobí ako predseda vládnej koalície, ako predseda strany SMER. Sľub je preto jasne nesplnený.“ Sľúbil, že do roku 2014, že už tam v tom čase nebude v politike, a stále ho tu máme. Opäť klamal. Štrnásteho 2. 2016. „Fico po vyšetrení prípadu prezradí, odkiaľ mal daňové doklady Matovičovej firmy. ´Mám to, daňové doklady Matovičovej firmy. Poznámka, od ktorého človeka, ktorého identitu, presne to viem, prezradím v okamihu, keď sa táto vec vyšetrí.´ Robert Fico na tlačovej besede 5. februára 2016 verejne obvinil Igora Matoviča z daňových podvodov. Svoje obvinenie podložil dokumentami, ktoré údajne získal od človeka, ktorého predstaví verejnosti po vyriešení prípadu.“ Meno osoby, ktorá Ficovi tieto dokumenty poskytla, do dnešného dňa nebolo zverejnené. Pri tom vyšetrenie prípadu bolo vo februári 2017 uzavreté. Premiér Fico opäť klamal. A teraz poďme, prečo toto tu čítam. Aby sme si urobili predstavu, ako si pán premiér robí z huby riť. Ako klame, zavádza. Zoberme si tunak, Fico, podvedení občania pri BMG. Zákon o čiastočnom odškodnení bol predložený v Národnej rade už viackrát. Dva razy prešiel do druhého čítania. Keď vznikla strana SMER – SD, Robert Fico vyhlásil a pravidelne hovorieval aj v mene svojej strany, že je potrebné týchto občanov čiastočne odškodniť. V roku 2006 prišlo do neba volajúce klamstvo, ktoré podľa mňa výrazne ovplyvnilo aj výsledky volieb. SMER totiž ľudí pred voľbami opäť balamutil odškodnením, ale keď ho ľudia, vo viere, že dodrží svoje slovo, zvolili, pán Fico sa dostal k moci a na svoj sľub a nesplnenú starú domácu úlohu sa vykašľal. Vo svojej druhej vláde to už Fico nedal do programového vyhlásenia vôbec. Prečo asi? Opäť týchto ľudí oklamal. Teraz sa dostávam k tomu vlastne, prečo tu stojím a prečo som sa prihlásil do rozpravy. Toto sú klamstvá Roberta Fica. Lož ako pracovná metóda. Už sme to tuná mali za Mečiara. To je, ako keby som cítil klon. Viete, v júni 2006 SMER získava aj vďaka týmto sľubom 671-tisíc, tak nejako, 671-tisíc hlasov, podvedených občanov bolo 300-tisíc. V tom čase, si zoberte, že to je 10 – 11 rokov dozadu, ešte veľa ľudí, ktorí boli priamo podvedení, žilo. Povedzme si pravdu, je to 15 rokov, nie? Pätnásť rokov. Čo chceme počkať, kým všetci zomrú, aby bol pokoj s nimi? Rozumiete ma? To znamená, že v tom čase sa Robert Fico dostal do vlády, do parlamentu s takýmto krásnym číslom, vďaka tomu, že ľudia mu uverili. Ľudia mu uverili už tretíkrát. Ja sa pýtam, dokedy potrebujete obúchavať vám tieto klamstvá o hlavu, kým konečne sa stretnete s nejakým zdravým úsudkom, ľudia?! Veď toto tunak, ja by som tieto, ja som toho mohol doniesť toľkoto, tých klamstiev. Ale to by sme tu boli až do večera a ja nemám toľko minút tuná, lebo ste nám obmedzili rozpravu. Kedy sa, ľudia, už zobudíte? Že Robert Fico klame. Zavádza a ide mu len o seba a o svojich oligarchov. O nič iné. To znamená, že sľúbil vám odškodnenie. Ja osobne som neni za odškodnenie, ja to poviem, ale podporím ten zákon, poviem prečo. Preto, lebo si myslím, že každý je strojcom svojho vlastného života, šťastia, všetkého ostatného, a keď sa rozhodol to dobrovoľne dať do toho BMG, no tak je to jeho rozhodnutie, nikto mu pištoľ pri hlave nedržal. Ale musím povedať aj „b“. Tunak mal zasiahnuť štát. A poviem vám, prečo si to myslím. Som rodič, mám veľa detí, všetci to viete, robíte si z toho srandu a ja tiež. Ale keď vidím, že moje decko ide k ohňu, áno, a ide tam pozrie sa tam, vidí tam plamienok, žížu, ide za ním a ide ho chytiť, lebo sa mu páči, no tak bol by som blbec, keby som si povedal, však, decko, nauč sa, popáľ sa, nech ti dobre spečú sa prsty a potom si to zapamätáš. Áno, toto je presne prístup tohto štátu k ľuďom. Takto sa k tomu postavil náš štát. Jasne videl, čo sa bude diať, a nechal tých ľudí, aby sa popálili. Aby prišli o 20 mld. slovenských korún. Že to bolo nesprávne? – vieme povedať jasne preto, lebo v Českej republike tento podvod chceli urobiť rovnako ako na Slovensku. BMG došiel do Českej republiky, u nás obral ľudí o 20 mld., no v Českej republike by mohol tak o 40, lebo je to dvakrát väčší trh. A viete čo urobili Češi? No nedovolili to tomuto podvodníkovi. Nedovolili mu to a okamžite zavreli riaditeľa, zatkli všetkých ľudí, zavreli pobočky a bolo vybavené. To znamená, štát sa správal zodpovedne. Keď vedel, že tí ľudia nemajú dostatočnú gramotnosť, finančnú gramotnosť, že by sa popálili, že by chytili ten oheň, tak ten štát bol zodpovedný, išiel a vyriešil to za nich. A ja som presvedčený, že zodpovedný štát by sa mal takto chovať. Keď vidí jasnú Ponziho schému, keď na to bolo upozorňované už pani ministerkou Schmögnerovou a nezasiahol, nechal tých ľudí nech sa popália. A viete čo ešte urobil? Pekne si nechal vyplatiť 7 mld. korún na daniach z peňazí ľudí, z tých ľudí, ktorí tam dneska hore sedia na balkóne. Ešte keď 10 rokov počkáme, už tam nebude sedieť nikto, lebo všetci nám pomrú. A je vec vyriešená. Takto sa k tomu stavia dnes štát. A mňa mrzí, že premiér tejto krajiny takto týchto ľudí sprosto oklamal. Ja som tiež komunikoval s nimi, ale nikdy som im nedal sľub, že ich pôjdem odškodniť. Nikdy som to neurobil, lebo som ich nechcel oklamať. Ale Robert Fico ich sprosto do očí oklamal. On nemá problém ľudí klamať do tváre a neplniť sľuby. A preto som presvedčený, keď bolo robená posledné prieskumy, ako sme na tom Slovensko s finančnou gramotnosťou, tak pred testom všetci povedali, jasné, sme dobre na tom, všetci, nemáme problém s finančnou gramotnosťou. Ale, ľudia, finančná gramotnosť nie je, že vieme spočítať, koľko je 2 a 2. Viete, ako sme dopadli? Na úplnom žalostnom konci. Toto by mala byť priorita, toto, nie branná výchova, však súhlasím s ňou, ale finančná gramotnosť by mala byť, normálne edukácia by mala prísť do škôl, už základných škôl, stredných škôl, vysokých škôl, tam by toto mala byť ako jasný predmet. Potom by ľudia sa nenachytali na rôzne Ponziho schémy. Potom by ľudia nepodpisovali hlúpe zmluvy, potom by ľudia netrpeli tými ťažkými exekúciami, lebo by si vedeli domyslieť dôsledky. Ale štát na to kašle. Nechá ich tak. Im to je, tomuto štátu to je úplne jedno, že tunak je milión dvesto ľudí postihnutých, tu máme zaťažených exekúciami. Že tí ľudia nemajú čo do huby, im to je úplne jedno. Hlavná vec, že sme oddlžili oligarchu Širokého. Tomu sme vedeli nadžgať peniaze. To sme vedeli. Ale na tých ľudí kašleme. Exekúcie nevadia, nevadí nám to, že tunak sú popálení ľudia, to, že tunak sú decimovaní tí obyčajní ľudia, že tunak si dôchodcovia musia rozmýšľať, či si kúpia z tej almužny, čo dostanú, či si kúpia lieky alebo jedlo. Takže rozmýšľajú, zomriem od hladu alebo na chorobu. Principiálne je to jedno, je to furt smrť na konci dňa. A toto sme tu vytvorili. Ale oligarcha Široký, ten je spokojný. Všetci sú spokojní. Až na tých ľudí zbedačených. A teraz tu hore sedia ľudia na balkóne, ktorí boli oklamaní predsedom tejto vlády. A ja sa zaňho hanbím. Ja som, aký som, ale nič neskrývam. Nič neskrývam, preto nemusím nič tajiť a nemusím vás klamať. Ja som vám nikdy nesľúbil, že vás odškodním. Ale som vás nikdy neoklamal takto sprosto, ako vás oklamal premiér tejto vlády. Dvestoštyridsať miliónov, 7 euro, sedem miliárd korún vašich peňazí zobral premiér, bývalý, nadžgal si to do štátneho rozpočtu a tento štát vás z vašich peňazí pekne okradol. A teraz ide o to, že je tu táto možnosť. Ja som veľmi rád, že pán Fecko proste neúnavne bojuje a že nejakým spôsobom aspoň čiastočne z týchto peňazí, ktoré štát vám zobral, že sa o vás nepostaral, že vám proste tú edukáciu nedal, že proste nedovolil tomu decku chytiť ten oheň, teda že dovolil, pardon, že dovolil decku chytiť ten oheň, že proste, že neurobil to, čo mal, tak ako v tých Čechách, tak by sa nejakým spôsobom podľa môjho názoru patrilo v nejakej forme toto odškodné urobiť. Dotaz, keď hovorím už, že 240 mil. eur skončilo vo vreckách štátu, nehovorím, že v Slovenskej televízii, to boli ďalšie peniaze, ktoré získala Slovenská televízia, čiže zase dá sa povedať štát. Sú to vaše peniaze, ktoré tento štát zobral a dovolil, aby ste boli okradnutí. Česká vláda sa chovala zodpovedne. Nabehli tam policajti a BMG, okamžite v začiatku pozatvárali pobočky, zavreli riaditeľa a celá legracia bola u konca. U nás nie, u nás to nechali bežať dovtedy, dokým posledný človek, ktorý bol oklamaný tam bol schopný vložiť peniaze, a už nebolo z čoho vyplácať. Toto sa udialo na Slovensku. A za to môžu politici, za to môže tento štát. Mal konať a nekonal. Preto len z tohto jediného dôvodu, že mal konať a nekonal, že sme to videli v tej Českej republike, že sa to dalo vyriešiť, aby ste neboli okradnutí, dalo sa to, len štát nekonal, len z tohto jediného dôvodu tu stojím a som ochotný nejakým spôsobom akceptovať pre mňa za normálnych okolností neakceptovateľné odškodnenie. Som to schopný akceptovať preto, lebo 7 mld. korún tento štát z vašich peňazí zobral. Z vašich dvadsiatich miliárd sedem zobral štát. (Reakcia z pléna.) Prosím vás pekne, neprerušujte ma, aj keď ste v predsedníctve, si to nemôžete dovoliť, keď je rozprava, dobre? To znamená, že som ochotný podporiť návrh pána poslanca Fecka a hlasovať za tento návrh. Ja si myslím, že tí ľudia si to zaslúžia, aspoň v nejakej malej, aspoň symbolickej forme. Keď boli toľkokrát oklamaní, keď štát nezasiahol, je našou psou povinnosťou sa aspoň nejakým spôsobom symbolicky sa s týmto vyrovnať. Ďakujem.